**Tebirkes**, på norsk også skrevet **tebriks**, er en dansk gjærbakst av wienerbrødtypen laget av brettet butterdeig (smør, mel, salt, vann/melk), smurt med pisket egg og sukker og drysset med valmuefrø. Det finnes varianter med fyll av smør, sukker og marsipan, mandelmasse eller hakkede mandler, som gir baksten en karamellaktig konsistens.

Varianter
---------

Det finnes flere varianter av tebirkes:

* Alminnelig tebirkes – uten fyll
* Grovbirkes – uten fyll og laget for eksempel med grahamsmel eller grove kjerner
* Smørbirkes – uten fyll og laget på alminnelig gjærdeig med fyll av smør
* Københavnerbirkes – det jyder kaller varianten med fyll
* Sjokoladebirkes – tebirkes med sjokolade
* Ostebirkes – tebirkes med ost som fyll
* Havrebirkes – en grovbirkes basert på havre

Opprinnelse
-----------

Opprinnelsen til tebirkes er litt uklar. Ifølge én kilde stammer tebirkes, på linje med wienerbrød, fra Østerrike tilbake på 1800-tallet. Østerrikske bakere brakte tradisjonen med blandinger av smør og brød til Danmark i forbindelse med en bakerstreik. Danske bakere kopierte, men endret bakverket med mer smør, mer sukker, forskjellig søtt fyll og forskjellige brettinger av deigen før bakning.

 

Københavnerbirkes har remonce-fyll, bestående av smør, sukker, mandelkrem og vanilje. En kilde forteller en mulig bakgrunn for denne varianten:

> *Frem til midten av 1960-årene ble tebirkes laget uten remonce-fyll over hele landet. Dette endret seg da man i Ganløse bageri hadde litt remonce-krem til overs og skulle rulle ut noen tebirkes. Forsøksvis fylte de remonce i en hel plate med tebirkes. I løpet av få uker var etterspørselen så stor at bakeriet kun laget tebirkes med remonce, og det spredte seg til andre bakerier. Kanskje derfor er det blitt til en «københavner». Det er den historien jeg har blitt fortalt om remonce og tebirkes. Og han som fikk ideen, var bakermester Hans Andersen.*
> 
> 

Birkes (eller *berkes*) er et gammelt ord for brød bakt av hvetemel og strødd med valmuefrø. Det ble opprinnelig brukt om det jødiske sabbatsbrød. Man vet ikke hvorfor det heter tebirkes – om det skulle ha noe spesielt å gjøre med å drikke te.

På norsk skrives og uttales ofte bakverket «tebriks». Trolig er andreleddet *-briks* påvirket av engelske *bricks* (flertall av brick, som betyr 'murstein'). Dette kan skyldes den firkantede, ofte mursteinslignende formen på bakverket.

Trivia
------

Da tebirkes hovedsakelig består av smør (opptil 70 prosent) er kaloriinnholdet høyt, cirka 415 kalorier / 1 739 KJ per 100 gram.

Deigen til tebirkes kan også brukes til croissanter.

Referanser
----------

1. 1 2  «Tebriks». *naob.no*. Det Norske Akademis ordbok. Besøkt 6. august 2021.
2. ↑  Mia Irene Kristensen. «Danish "Tebirkes" is to Denmark, what the croissant is to France – a trademark and an old and beloved tradition.». Arkivert fra originalen 7. mars 2013. Besøkt 26. februar 2013.  «Arkivert kopi». Arkivert fra originalen 7. mars 2013. Besøkt 22. mars 2014.
3. ↑  «Wienerbrød». www.hindbersnitten.dk. Arkivert fra originalen 22. mars 2014. Besøkt 27. februar 2013.  «Arkivert kopi». Arkivert fra originalen 22. mars 2014. Besøkt 22. mars 2014.
4. ↑  Henrik (7. desember 2012). «Birkes-mysteriet». sofiesblog.looklab.dk. Arkivert fra originalen 22. mars 2014. Besøkt 26. februar 2013.  «Arkivert kopi». Arkivert fra originalen 22. mars 2014. Besøkt 22. mars 2014.
5. ↑  «Berkes». Ordborg over det danske sprog, historisk ordbog 1700-1950. Besøkt 27. februar 2013.
6. ↑  «Hvorfor hedder det tebirkes?». Biblioteksvagten.dk. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 27. februar 2013.  «Arkivert kopi». Arkivert fra originalen 22. mars 2014. Besøkt 22. mars 2014.
7. ↑  «Tebriks». *www.matprat.no* **(norsk)**. Besøkt 6. august 2021.
8. ↑  NRK (22. januar 2019). «Herlege og lekre tebriks». *NRK* **(norsk nynorsk)**. Besøkt 6. august 2021.
9. ↑  «Tebriks». *Oppskrift.no* **(norsk)**. Besøkt 6. august 2021.
10. ↑  «Kalorieindhold i tebirkes». Besøkt 26. februar 2012.

Eksterne lenker
---------------

* (en) Tebirkes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas
 |